Subscriptions-Jndbydelse. Nørrejyden i Slesvig, et comisk Digt af Hillarius. Hvis et tilstrækkeligt Antal Subscribenter maatte tegne sig, vil omtrent ved Nytaars Tid udkomme et lille Digt, hvilket – som man allerede af Titelen vil kunne slutte, – skal skildre en Nørrejydes Eventyr i Slesvig og hans Kamp med Schleswig Holsteinerne. Bogen vil udgjøre 4 a 5 Ark i Duoder, og i Henseende til typographisk Udstyrelse tilfredsstille Nutidens Fordringer. Den leveres Subscribenterne for 3 s pr. Exemplar. Da Forfatteren ønsker at lade Halvdelen af Netto Jndtægten tilfalde den Slesvigske Hjælpeforening, bedes De, der agte at subscribere, snarest muligt og senest inden Udgangen af November Maaned d. A. at indsende de paategnede Planer igjennem den nærmeste Boghandel til Andr. Chr. Wissing i Aarhuus, Bogens Hoved commissionair, for at Oplagets Størrelse kan bestemmes. Subscribentsamlere erholde paa 8 Exemplarer det 9de frit. Aarhuus, September 1844.
Nørrejyden i Slesvig
Forfatter: Hillarius
Dato: 1844-11-21